cyanic-selkie/wikianc huggingface dataset:
Σιμόν Μποκανέγκρα
Πράξη Α΄
25 χρόνια έχουν περάσει — ιστορικά, η δράση μετατοπίζεται από το 1339, τη χρονιά της εκλογής του Boccanegra, στο 1363 στις Πράξεις Α΄, Β΄ και Γ΄, που είναι το έτος θανάτου του — και ο Δόγης έχει εξορίσει πολλούς από τους πολιτικούς αντιπάλους του κατάσχοντας τις περιουσίες τους. Ανάμεσά τους είναι και ο Φιέσκο, που ζει πλέον στο ανάκτορο των Γκριμάλντι υπό το ψευδώνυμο «Αντρέα Γκριμάλντι» για να αποφύγει τη σύλληψη, και συνωμοτεί με τους αντιπάλους του Μποκανέγκρα για να ανατρέψει τον Δόγη. Οι Γκριμάλντι έχουν υιοθετήσει ένα ορφανό κορίτσι αγνώστων γονέων που το βρήκαν σε ένα κοινόβιο (είναι στην πραγματικότητα το παιδί του Μποκανέγκρα και εγγονή του Φιέσκο). Την ονόμασαν Αμέλια, ελπίζοντας ότι θα είναι η κληρονόμος τους, αφού οι γιοι τους είναι εξόριστοι και η δική τους κόρη έχει πεθάνει σε βρεφική ηλικία. Η Αμέλια είναι τώρα μία νέα κοπέλα.
Σκηνή 1: Κήπος στο ανάκτορο των Γκριμάλντι, πριν την ανατολή του ήλιου
Η Αμέλια περιμένει τον αγαπημένο της, Γκαμπριέλε Αντόρνο (άρια:Come in quest'ora bruna / «Πώς στο φως της αυγής η θάλασσα και τ' άστρα φέγγουν»). Τον υποπτεύεται ότι συνωμοτεί κατά του Δόγη και όταν φθάνει τον προειδοποιεί για τους κινδύνους των πολιτικών συνωμοσιών. Ακούγεται ότι ο Δόγης έρχεται. Η Αμέλια, φοβούμενη πως ο Δόγης θα της επιβάλει να παντρευτεί τον Πάολο, που τώρα έχει γίνει ο σύμβουλός του, προτρέπει τον να ζητήσει άδεια από τον κηδεμόνα της Αντρέα (στην πραγματικότητα τον παππού της Φιέσκο) να παντρευτούν. Ο Φιέσκο αποκαλύπτει στον Αντόρνο ότι η Αμέλια δεν είναι μία Γκριμάλντι, αλλά ένα έκθετο που υιοθετήθηκε από την οικογένεια. Τότε ο Αντόρνο λέει ότι δεν τον ενδιαφέρει και ο Φιέσκο επευλογεί τον γάμο. Στη συνέχεια έρχεται ο Μποκανέγκρα και αναφέρει στην Αμέλια πως έχει δώσει χάρη στους εξόριστους αδελφούς της. Εκείνη του αποκαλύπτει πως είναι ερωτευμένη, αλλά όχι με τον Πάολο, τον οποίο αρνείται να παντρευτεί. Ο Μποκανέγκρα δεν θέλει να υποχρεώσει την Αμέλια σε ένα γάμο ενάντιο στη θέλησή της. Τότε εκείνη του αποκαλύπτει ότι είναι υιοθετημένη και ότι έχει ένα ενθύμιο της μητέρας της, μία εικόνα της ενσωματωμένη σε ένα μενταγιόν. Οι δυο τους συγκρίνουν την εικόνα με την εικόνα της αγαπημένης του Μποκανέγκρα και συνειδητοποιούν πως πρόκειται για το ίδιο πρόσωπο και ότι οι ίδιοι είναι πατέρας και κόρη. Τους κυριεύει η χαρά για την ανακάλυψη. Η Αμέλια μπαίνει στο παλάτι. Αλλά λίγο μετά καταφθάνει ο Πάολο για να μάθει αν η Αμέλια τον έχει δεχθεί ως σύζυγο. Ο Μποκανέγκρα τον πληροφορεί ότι ο γάμος δεν θα γίνει. Εξαγριωμένος, ο Πάολο αρχίζει να σχεδιάζει την απαγωγή της Αμέλια.
Σκηνή 2: Η αίθουσα του συμβουλίου
Ο Δόγης ενθαρρύνει τους συμβούλους να συνάψουν ειρήνη με τη Βενετία. Τον διακόπτει η βοή του όχλου που καλεί για αίμα. Ο Πάολο υποψιάζεται πως η απαγωγή της Αμέλια έχει αποτύχει. Ο Δόγης απαγορεύει την έξοδο από την αίθουσα σε όλα τα μέλη του συμβουλίου και διατάζει να ανοίξουν οι εξώπορτες: ένα πλήθος εισορμά κυνηγώντας τον Αντόρνο. Ο Αντόρνο εξομολογείται ότι σκότωσε τον Λορεντζίνο Lorenzino, ένα πληβείο που είχε απαγάγει την Αμέλια και ισχυρίσθηκε ότι το είχε κάνει υπακούοντας διαταγές ενός υψηλόβαθμου αξιωματούχου. Ο Αντόρνο μαντεύει λάθος ότι ο αξιωματούχος αυτός είναι ο ίδιος ο Μποκανέγκρα και πάει να του επιτεθεί, όταν η Αμέλια ορμά στην αίθουσα και τον σταματά (άρια: Nell'ora soave / «Σε κείνη τη γλυκιά ώρα που προσκαλεί την έκσταση, περπατούσα μόνη πλάι στη θάλασσα»). Περιγράφει την απαγωγή της και την απόδρασή της. Πριν προλάβει να ονοματίσει τον απαγωγέα της, ξεσπά και πάλι η συμπλοκή. Ο Μποκανέγκρα αποκαθιστά την τάξη και διατάζει την κράτηση του Αντόρνο για τη νύχτα (άρια: Plebe! Patrizi! Popolo! / «Πληβείοι! Πατρίκιοι! Κληρονόμοι μιας τραχιάς Ιστορίας»). Διατάζει τον όχλο να ειρηνεύσει και το πλήθος εξυμνεί το έλεός του. Αντιλαμβανόμενος ότι ο Πάολο είναι υπεύθυνος για την απαγωγή, ο Μποκανέγκρα τον θέτει επικεφαλής της αναζητήσεως του ενόχου. Μετά εξαναγκάζει όλους τους συμβούλους, μεταξύ των οποίων και ο Πάολο, να καταραστούν τον απαγωγέα.
Πράξη Β΄
Τα διαμερίσματα του δόγη
Ο Πάολο έχει φυλακίσει τον Φιέσκο. Αποφασισμένος να σκοτώσει τον Μποκανέγκρα, ο Πάολο χύνει ένα δηλητήριο αργής δράσεως στο νερό του Δόγη και μετά προσπαθεί να πείσει τον Φιέσκο να δολοφονήσει τον Μποκανέγκρα σε αντάλλαγμα για την ελευθερία του. Ο Φιέσκο αρνείται. Τότε ο Πάολο βρίσκει τον Αντόρνο και του λέει ότι η Αμέλια είναι ερωμένη του Δόγη, ελπίζοντας ότι ο Αντόρνο θα δολοφονήσει τον Μποκανέγκρα από ζήλεια. Ο Αντόρνο πράγματι εξαγριώνεται (άρια: Sento avvampar nell'anima / «Αισθάνομαι μια θηριώδη ζήλεια, που βάζει φωτιά στην ψυχή μου»). Η Αμέλια εισέρχεται στα διαμερίσματα του Δόγη, δείχνοντας έτσι άθελά της πως οι υποψίες του Αντόρνο είναι σωστές, και αυτός την κατηγορεί θυμωμένα για απιστία. Εκείνη λέει μόνο πως τον αγαπά, αλλά δεν μπορεί να αποκαλύψει το μυστικό της – ότι ο Μποκανέγκρα είναι ο πατέρας της – καθώς η οικογένεια του Αντόρνο έχει εξοντωθεί από τον Δόγη. Ο Αντόρνο κρύβεται καθώς ακούν τον Μποκανέγκρα να πλησιάζει. Η Αμέλια εξομολογείται στον Μποκανέγκρα ότι είναι ερωτευμένη με τον εχθρό του πλέον, Αντόρνο. Ο Μποκανέγκρα θυμώνει, αλλά λέει στην κόρη του πως, αν ο νέος αλλάξει συμπεριφορά, ίσως τον συγχωρήσει. Ζητά από την Αμέλια να φύγει, μετά πίνει το δηλητηριασμένο νερό και κοιμάται. Ο Αντόρνο εμφανίζεται και είναι έτοιμος να σκοτώσει τον Μποκανέγκρα, όταν η Αμέλια επιστρέφει εγκαίρως για να τον σταματήσει. Ο Μποκανέγκρα ξυπνά και αποκαλύπτει στον Αντόρνο ότι η Αμέλια είναι κόρη του. Ο Αντόρνο ικετεύει την Αμέλια να τον συγχωρήσει (τριωδία: Perdon, Amelia... Indomito / «Συχώρεσέ με, Αμέλια... Είχα έναν άγριο έρωτα γεμάτο ζήλεια»). Τότε ακούγονται θόρυβοι από πάλη – ο Πάολο έχει υποκινήσει μία εξέγερση ενάντια στον Δόγη. Ο Αντόρνο υπόσχεται να υπερασπισθεί τον Μποκανέγκρα, ο οποίος του ορκίζεται πως θα πάρει ως σύζυγό του την Αμέλια αν μπορέσει να συντρίψει τους επαναστάτες.
Πράξη Γ΄
Η εξέγερση ενάντια στον Δόγη έχει κατασταλεί. Ο Πάολο έχει καταδικασθεί σε θάνατο για τη συμμετοχή του σε αυτή. Ο Φιέσκο απελευθερώνεται από τη φυλακή από τους άνδρες του Δόγη. Στον δρόμο του προς τον τόπο της εκτέλεσης, ο Πάολο καυχάται στον Φιέσκο πως έχει δηλητηριάσει τον Μποκανέγκρα. Ο Φιέσκο συγκλονίζεται βαθιά. Βρίσκει τον Μποκανέγκρα, ο οποίος τώρα πεθαίνει από το δηλητήριο του Πάολο. Ο Μποκανέγκρα αναγνωρίζει τον παλιό εχθρό του και αποκαλύπτει στον Φιέσκο πως η Αμέλια είναι η εγγονή του. Ο Φιέσκο αισθάνεται μεγάλη εσωτερική μετάνοια και πληροφορεί τον Μποκανέγκρα για το δηλητήριο. Ο Αντόρνο και η Αμέλια έρχονται ως νεόνυμφοι και βρίσκουν τους δύο άνδρες συμφιλιωμένους. Ο Μποκανέγκρα αποκαλύπτει στην Αμέλια ότι ο Φιέσκο είναι ο παππούς της και, προτού πεθάνει, ορίζει τον Αντόρνο ως διάδοχό του. Ο λαός θρηνεί τον θάνατο του Δόγη.
Τιρχούτα
Ιστορία και τρέχουσα κατάσταση
Το παλαιότερο δείγμα του Τιρχούτα είναι το Τζανάκι Μαντίρ. Έχει παίξει σημαντικό ρόλο στην ανάπτυξη της Σανσκριτικής γλώσσας. Παρά την σχεδόν καθολική μετάβαση από το Τιρχούτα στο Ντεβανάγκαρι στη γλώσσα Μαϊθίλι, ορισμένοι παραδοσιακοί παντίτ το χρησιμοποιούν ακόμα για να στείλουν τελετουργικά γράμματα (πατά), που σχετίζονται με κάποια σημαντική τελετουργία όπως ο γάμος. Οι γραμματοσειρές για το αλφάβητο άρχισαν να δημιουργούνται το 2003.
Το 2003 ένταξη της Μαϊθίλι στο Όγδοο Πρόγραμμα του Ινδικού Συντάγματος παρέχει στα Μαϊθίλι επίσημη αναγνώριση ως ανεξάρτητη γλώσσα από τα Χίντι. Έτσι, υπάρχει μια πιθανότητα ότι αυτό μπορεί να οδηγήσει σε προσπάθειες για νέα επαναχρησιμοποίηση του Τιρχούτα σε ευρύτερη βάση, σε συμφωνία με παρόμοιες τάσεις στην ενίσχυση ξεχωριστών ταυτοτήτων στην Ινδία. Ωστόσο, επί του παρόντος, μόνο τα Μαϊθίλι στο Ντεβανάγκαρι είναι επίσημα αναγνωρισμένα.
Unicode
Το αλφάβητο Τιρχούτα προστέθηκε στο πρότυπο Unicode, τον Ιούνιο του 2014 με την κυκλοφορία της έκδοσης 7.0.
Το μπλοκ Unicode για το Τιρχούτα είναι U+11480–U+114DF:
Εξωτερικοί σύνδεσμοι
Κατηγορία:Πολιτισμός της Ινδίας Κατηγορία:Πολιτισμός του Νεπάλ Κατηγορία:Συστήματα γραφής Κατηγορία:Γλώσσα Μαϊθίλι
2522 Τρίγκλαβ
Ο Τρίγκλαβ (Triglav) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,60. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του ομώνυμου θεού-τριάδας της σλαβικής μυθολογίας.
Φυσικά χαρακτηριστικά
Η μέση διάμετρος του Τρίγκλαβ εκτιμάται σε 20,49 ± 2,0 χιλιόμετρα, ενώ το γεωμετρικό άλβεδό του είναι 0,096 ± 0,022.
Εξωτερικοί σύνδεσμοι-πηγές
Τριγκλαβ
Ιστορική περιοχή του Μπρουκχέιβεν
μικρογραφία|332x332εσ|Σήμα-Πινακίδα που οριοθετεί την περιοχή του Μπρουκχέιβεν. Η ιστορική περιοχή του Μπρουκχέιβεν στην Ατλάντα, Τζόρτζια είναι μια περιοχή έκτασης 300 εκταρίων ιστορικής σημασίας που περιλήφθηκε στη λίστα του Εθνικού Μητρώου Ιστορικών Τοποθεσιών το 1986. Η λίστα περιείχε 202 διατηρητέα κτήρια και δύο διατηρητέες δομές κατά την αμερικανική νομοθεσία.
Βρίσκεται ανατολικά της οδού Peachtree-Dunwoody Road και βόρεια της Peachtree Road. Εκτείνεται πέρα από τα σύνορα της κομητείας ΝτεΚάλμπ (DeKalb) και της κομητείας Φούλτον (Fulton).
Είναι περιοχή οικιστική που ιδρύθηκε και άρχισε να αναπτύσσεται το 1910.
Πηγές
<mapframe latitude="33.863611" longitude="-84.350556" zoom="10" width="398" height="317" align="right" />
Κατηγορία:Ιστορικές περιοχές Κατηγορία:Τζόρτζια
121
Η τρέχουσα σελίδα αφορά το έτος 121 κατά το Γρηγοριανό ημερολόγιο
Θάνατοι
Κατηγορία:Έτη
Μακί Σαλ
Ο Μακί Σαλ (Macky Sall, 1961-) είναι πολιτικός και ο πρόεδρος της Σενεγάλης από τις 2 Απριλίου 2012 και επανεξελέγη από τον 1ο γύρο το 2019. Ήταν πρωθυπουργός από το 2004 ως το 2007. Το 2022 ανέλαβε την προεδρία της Αφρικανικής Ένωσης για ένα έτος.
Πολιτική καριέρα
Γεννήθηκε στο Φατίκ (Fatick) στις 11 Δεκεμβρίου 1961 και είναι στο επάγγελμα γεωλόγος μηχανικός. Εντάχθηκε στο Σενεγαλέζικο Δημοκρατικό Κόμμα και έγινε γενικός γραμματέας του στην περιφερειακή σύνοδο του εν λόγω κόμματος στη γενέτειρά του, το 1998. Υπηρέτησε ως γραμματέας του κόμματος αρμόδιος για θέματα βιομηχανίας και ορυχείων. Στις 6 Απριλίου του 2000 έγινε σύμβουλος του προέδρου για θέματα ορυχείων, ως το 2001. Το Δεκέμβριο του 2000 ανέλαβε γενικός διευθυντής της κρατικής πετρελαϊκής εταιρείας (Société des Pétroles du Sénégal, PETROSEN). Παρέμεινε στη θέση αυτή ως το 2001. Έπειτα έγινε υπουργός αρμόδιος για τα ορυχεία και την Τεχνολογία, στις 12 Μαΐου του 2001, για να προαχθεί σε υπουργό προεδρίας, διατηρώντας παράλληλα το χαρτοφυλάκιό του, στις 6 Νοεμβρίου του 2002. Την 1η Ιουνίου του 2002 έγινε και δήμαρχος του Φατίκ. Την περίοδο 2003-04 χρημάτισε υπουργός Εσωτερικών.
Πρωθυπουργία
Διορίστηκε στην πρωθυπουργία από τον Πρόεδρο Αμπντουλάγε Γουάντ στις 21 Απριλίου 2004, μετά την αποπομπή του προκατόχου του, Ιντρισά Σεκ, ο οποίος κατηγορήθηκε για διαφθορά. Στις 25 Απριλίου του 2004 έγινε αντιπρόεδρος της επιτροπής του PDS. Διηύθυνε την προεκλογική εκστρατεία του Γουάντε για τις προεδρικές εκλογές το Φεβρουάριο του 2007 . Ο πρόεδρος επανεξελέγη πετυχαίνοντας σαρωτική νίκη από τον πρώτο γύρο. Ο Σαλ παραιτήθηκε στις 10 Απριλίου και επαναδιορίστηκε από τον πρωθυπουργό, με αμετάβλητο το σχήμα της κυβέρνησης. Έπειτα από τις βουλευτικές εκλογές του 2007, οπότε εξελέγη βουλευτής με τη λίστα του Συνασπισμού Σοπέ, παραιτήθηκε στις 19 Ιουνίου. Τον διαδέχθηκε στην πρωθυπουργία ο Σεΐχ Χατζιμπού Σουμαρέ.
Πρόεδρος της Εθνοσυνέλευσης
Μετά την παραίτησή του, ο Σαλ εξελέγη, ως μόνος υποψήφιος, πρόεδρος της Εθνοσυνέλευσης στις 20 Ιουνίου του 2007 με 143 ψήφους υπέρ επί 146 συνολικά. Αργότερα το 2007 ο Σαλ ήρθε σε ρήξη με τον Γουάντε, λόγω του γιου του τελευταίου, Καρίμ, προέδρου του Εθνικού Γραφείου του Οργανισμού Ισλαμικής Διάσκεψης (OIC), αναφορικά με μια συνεδρίαση στην Εθνοσυνέλευση που αφορούσε οικοδομικά μέρη στο Ντακάρ. Ο Σαλ θεωρήθηκε ότι προσπαθούσε να υποβιβάσει την επιρροή του πιθανού διαδόχου του προέδρου Γουάντε για χάρη του εαυτού του. Το Νοέμβριο του 2007 η επιτροπή του PDS κατήργησε τη θέση του αναπληρωτή γενικού γραμματέα που κατείχε ο Σαλ και αποφασίστηκε να τεθεί προς ψήφιση η πρόταση για μείωση της θητείας του προέδρου της Εθνοσυνέλευσης από πέντε έτη σε ένα έτος. Έπειτα από το θάνατο ενός θρησκευτικού ηγέτη το Δεκέμβριο του 2007, ο διάδοχός του ζήτησε από το Γουάντε να συγχωρήσει το Σαλ. Τον Ιανουάριο του 2008 οι δύο άνδρες συμφιλιώθηκαν.
Οι σχέσεις όμως του Σαλ με το κυβερνών κόμμα παρέμειναν τεταμένες. Οι επισκέψεις του πολιτικού στη Γαλλική Γερουσία και στο συνέδριο των Δημοκρατικών στις ΗΠΑ για τις προεδρικές εκλογές του 2008 θεωρήθηκαν απόπειρες υπονόμευσης του κόμματος PDS.
Στις 13 Οκτωβρίου του 2008 η Εθνοσυνέλευση αποφάσισε τη μείωση της θητείας του προέδρου της από 5 χρόνια σε 1. Στις 21 Οκτωβρίου η σχετική πρόταση υπογράφηκε από τον πρόεδρο Γουάντε. Ο Σαλ αποπέμφθηκε από πρόεδρος της Εθνοσυνέλευσης με 111 υπέρ της αποπομπής και 22 κατά, στις 9 Νοεμβρίου του 2008. Ο πρώην πρωθυπουργός ανακοίνωσε αμέσως την αποχώρησή του από το PDS, που σήμαινε αυτόματα την απώλεια της βουλευτικής του έδρας και του αξιώματος του δημάρχου του Φατίκ. Εξήγγειλε επίσης την ίδρυση ενός νέου κόμματος. Νέος πρόεδρος της Εθνοσυνέλευσης εξελέγη ο Μαμαντού Σεκ στις 16 Νοεμβρίου του 2008.
Καταγγελίες για διαφθορά
Στις 26 Ιανουαρίου του 2009 απαγγέλθηκαν κατηγορίες εναντίον του Σαλ για ξέπλυμα βρόμικου χρήματος, μαζί με έναν Αφρικανό Αρχηγό Κράτους, ο οποίος δεν κατονομάστηκε. Ο ίδιος ο Σαλ αρνήθηκε τις καταγγελίες και οι υποστηρικτές του έκαναν λόγο για πολιτικά κίνητρα από πλευράς κυβέρνησης λίγο πριν τη διενέργεια των τοπικών εκλογών. Τελικά, στα τέλη Φεβρουαρίου του 2009 αποφασίστηκε λόγω έλλειψης στοιχείων να μην απαγγελθούν κατηγορίες εναντίον του άλλοτε πρωθυπουργού.
Προεδρικές εκλογές 2012
Ο Σαλ ήρθε σε ρήξη με τον πρόεδρο Γουάντε και ίδρυσε δικό του κόμμα. Στον πρώτο γύρο των προεδρικών εκλογών του 2012 ήρθε δεύτερος και αναμετρήθηκε στον τελικό γύρο με τον Γουάντε, καταφέρνοντας να τον νικήσει, στις 25 Μαρτίου 2012. Ορκίστηκε πρόεδρος στις 2 Απριλίου 2012.
Επανεκλογή 2019
Έπειτα από τη διεξαγωγή του 1ου γύρου των προεδρικών εκλογών, ο Σαλ επανεξελέγη πρόεδρος με ποσοστό 58,2% έναντι 20,5% για τον Ιντρίσα Σεκ και λιγότερα ποσοστά που έλαβαν άλλοι υποψήφιοι.
Παραπομπές
Σαλ Μακι Σαλ Μακι Σαλ Μακι
Πάλμερστον (ατόλη)
200px|thumb|right|Μακροσκοπική θέση του Πάλμερστον στον Ειρηνικό 200px|thumb|right|Χάρτης της ατόλης Το Πάλμερστον (Palmerston) ή Αβαράου (Avarau) στα μάορι, είναι κοραλλιογενής ατόλη των Νήσων Κουκ του Ειρηνικού.
Γεωγραφία
Το Πάλμερστον είναι μία πραγματική ατόλη, σχεδόν ρομβοειδούς σχήματος, που βρίσκεται 500 περίπου χιλιόμετρα ΒΔ. από την πολυπληθέστερη νησίδα Ραροτόνγκα των Νήσων Κουκ της Πολυνησίας. Έχει έκταση 2,1 χλμ² (η ξηρά) και, σύμφωνα με την απογραφή του 2013, έχει 62 κατοίκους.
Αποτελείται από μια σειρά από αμμώδεις νησίδες σε σχήμα δαχτυλιδιού, οι οποίες είναι η απόληξη κοραλλιογενών υφάλων που περικλείουν μία σχεδόν κλειστή λιμνοθάλασσα. Τα μεγαλύτερα από αυτά τα νησάκια περιλαμβάνουν τα: Πάλμερστον (Palmerston), Βόρειο Νησί (North Island), Λι Του Ας (Lee To Us), Λέστερ (Leicester), Πρίμροουζ (Primrose), Τομς (Toms) και Κουκς (Cooks). Ο συνολικός κοραλλιογενής ύφαλος καλύπτει περίπου 3.600 στρέμματα (15 χλμ²). Η περίκλειστη λιμνοθάλασσα είναι 11 χλμ. σε διάμετρο και καλύπτει μια έκταση 56 χλμ². Υπάρχουν πολλά μικρά περάσματα για σκάφη, αν και δεν υπάρχει ασφαλής είσοδος για μεγάλα πλοία.
Το υψηλότερο σημείο της ατόλης είναι 6 μέτρα, το οποίο αναφέρεται ως «Καταφύγιο Χιλ» (Refuge Hill), επειδή εκεί κατέφευγαν οι κάτοικοι για να προστατευθούν κατά τη διάρκεια των πολλών κυκλώνων στις αρχές του 20ου αιώνα, όταν το νερό ανέβαινε στο νησί. Ωστόσο, ο λόφος είναι τεχνητός, δηλαδή το αποτέλεσμα συσσώρευσης χώματος που έχει μεταφερθεί στο συγκεκριμένο σημείο, περίπου στη μέση του νησιού. Υπάρχουν τρία παρόμοια σημεία στο Πάλμερστον, τα οποία χρησιμεύουν ως κήποι φύτευσης καθώς και για διευθέτηση της ροής του νερού.
Κλίμα και βλάστηση
240px|thumb|right|Δορυφορική άποψη της ατόλης Πάλμερστον. Η κατοίκηση γίνεται στο νοτιοδυτικό σημείο του «ρόμβου» Σε γεωγραφικό πλάτος 18° Νότια, το Πάλμερστον έχει τροπικό κλίμα, αλλά εκτίθεται συχνά σε ακραία καιρικά φαινόμενα (τροπικούς κυκλώνες). Μια ιδιαίτερα καταστροφική «σειρά» από καταιγίδες έπληξαν την περιοχή κατά τη διάρκεια των δεκαετιών του 1920 και του 1930. Γενικά, διακρίνονται δύο περίοδοι: η υγρή (Δεκέμβριος-Απρίλιος) και η ξηρή (Μάιος-Νοέμβριος). Οι θερμοκρασίες κυμαίνονται από 15°-16 °C στην ξηρή, έως 30 °C στην υγρή περίοδο. Η υγρασία μπορεί να φθάσει το 90%, αλλά συνήθως πνέουν άνεμοι από τη θάλασσα και οι συνθήκες είναι υποφερτές.
Τα νησάκια είναι γεμάτα από κοκοφοίνικες (Cocos nucifera), πάνδανους (Pandanus sp.) και μαχόγκανις (Dysoxylum spectabile). Υπάρχουν κάποια φυσικά υπόγεια ύδατα, αλλά το νερό που συγκεντρώνεται από τις βροχοπτώσεις προτιμάται για πόση. Άφθονα οστρακοειδή κατοικούν στον ύφαλο και τα ψάρια είναι άφθονα, αν και υπάρχουν ανησυχίες σχετικά με την υπεραλίευση στα νησιά.
Οικονομία και υποδομές
Η οικονομία είναι μικρή και κλειστή και, βασίζεται στην αλιεία, τον τουρισμό, την κόπρα (το αποξηραμένο περιεχόμενο των καρύδων) και το εμπόριο φτερών πουλιών, αλλά είναι δύσκολο να μιλήσει κάποιος για ανταλλακτικό εμπόριο, λόγω της απομόνωσης των νησιών.
Το νησί των Μάρστερς
Το Πάλμερστον ανακαλύφθηκε από τον Κουκ το 1774, κατά τη διάρκεια του δεύτερου ταξιδιού του στην Ωκεανία, αλλά δεν πάτησε στο έδαφος του νησιού μέχρι τις 13 Απριλίου 1777, στο τρίτο ταξίδι του. Το βρήκε ακατοίκητο, αν και υπήρχαν μερικοί αρχαίοι τάφοι. Ο Κουκ ονόμασε το νησί προς τιμήν του Χ. Τέμπλ (Henry Temple) Πάλμερστον, τότε Λόρδου του Βρετανικού Ναυαρχείου. Το κανονικό, αρχαίο όνομα του νησιού ήταν Αβαράου (Avarau), στη γλώσσα των Μάορι που σημαίνει «διακόσιες είσοδοι του λιμανιού». 240px|thumb|right|Ο «γενάρχης» της ατόλης, Ουίλιαμ Μάρστερς Το 1863 ο Ουίλιαμ Μά(ρ)στερς (William Ma(r)sters), ξυλουργός πλοίων και κατασκευαστής βαρελιών, έφτασε στο Πάλμερστον από το Μανουαέ (Manuae) με δύο συζύγους από την Πολυνησία. Εγκαταστάθηκε μόνιμα στην ατόλη, αργότερα απέκτησε και τρίτη σύζυγο και, δημιούργησε πολύ μεγάλη οικογένεια, περίπου 23 παιδιά, των οποίων οι απόγονοι τώρα κατοικούν στο Πάλμερστον. Έτσι, το Πάλμερστον είναι το μόνο από τα Νησιά Κουκ, του οποίου η μητρική γλώσσα είναι τα αγγλικά.
Ο Ουίλιαμ Μά(ρ)στερς, αρχικά θεωρείτο ότι καταγόταν από το Λέστερ (Leicestershire) της Αγγλίας, τώρα πιστεύεται ότι προερχόταν από το Γκλόστερ (Gloucestershire), στοιχείο που μπορεί να εξηγήσει γιατί οι απόγονοί του πρόφεραν το κανονικό του όνομα ως "Marsters" λόγω της προφοράς στην κομητεία Gloucestershire. Μέχρι τη στιγμή που η νεότερη κόρη του Titana Tangi πέθανε το 1973, υπήρχαν πάνω από 1000 «απόγονοι» με το επώνυμο Μάρστερς (Marsters) στο Ραροτόνγκα και τη Νέα Ζηλανδία. Αν και μόνο περίπου 50 μέλη της αρχικής οικογένειας ζουν στο Πάλμερστον, όλοι οι Μάρστερς θεωρούν το νησί προγονικό «σπίτι» τους. Μάλιστα, το 1954 η οικογένεια έτυχε της πλήρους κυριότητας του νησιού. Τρεις κλάδοι της οικογένειας παραμένουν στην ατόλη, με κάθε κλάδο να κατάγεται από κάθε μία από τις τρεις αρχικές συζύγους του Ουίλιαμ, ενώ ο γάμος μέσα σε κάθε κλάδο της οικογένειας απαγορεύεται.
Πανελλήνιο πρωτάθλημα ανώμαλου δρόμου γυναικών 2001
Το Πανελλήνιο πρωτάθλημα ανώμαλου δρόμου γυναικών 2001, διεξήχθη στις 11 Φεβρουαρίου στο Ναύπλιο σε απόσταση 6χλμ. Πρωταθλητής στο ομαδικό αναδείχθηκε ο Πανελλήνιος Γ.Σ.. Παράλληλα, έγιναν τα πανελλήνια πρωταθλήματα μικρών ηλικιών.
Πάλμερστον (ατόλη)
Διοίκηση
Η ατόλη υπάγεται στην κυβέρνηση των Νήσων Κουκ, μέσω της ΔΝΠ (Διοίκηση Νήσου Πάλμερστον) (PIA, Palmerston Island Administration). Το συμβούλιο του νησιού αποτελείται από 6 μέλη, τις 3 «κεφαλές» των αντίστοιχων κλάδων της οικογένειας και ακόμη 3 μέλη που υποδεικνύονται από κάθε κλάδο. «Δήμαρχος» είναι ο Μπομπ Μάρστερς (Bob Marsters).
Πηγές
Παλερστον Κατηγορία:Ατόλλες
Διαδικτυακή συμβουλευτική
Διαδικτυακή συμβουλευτική είναι η παροχή επαγγελματικών υπηρεσιών ψυχικής υγείας μέσω διαδικτύου. Οι εν λόγω υπηρεσίες προσφέρονται κατά κανόνα μέσω email chat σε πραγματικό χρόνο ή βίντεο-συσκέψεων. Ορισμένοι θεραπευόμενοι χρησιμοποιούν τη διαδικτυακή συμβουλευτική σε συνδυασμό με την παραδοσιακή δια ζώσης ψυχοθεραπεία, ενώ συνεχώς αυξανόμενος αριθμός θεραπευομένων χρησιμοποιεί τη διαδικτυακή συμβουλευτική αντικαθιστώντας πλήρως τις παραδοσιακές επισκέψεις στο γραφείο ενός θεραπευτή ή θεραπεύτριας.
Παρότι κάποιες μορφές τηλε-ψυχολογίας χρησιμοποιούνται εδώ και πάνω από 35 χρόνια, η έλευση του Διαδικτύου και των συστημάτων video-chat, καθώς και η αυξανόμενη χρήση ευρυζωνικών συνδέσεων έχουν συνεπιφέρει άνθηση της διαδικτυακής ψυχοθεραπείας. Όλο και περισσότεροι συμβουλευόμενοι απευθύνονται σε επαγγελματίες ψυχικής υγείας για συνεδρίες μέσω διάφορων μορφών διαδικτυακής συμβουλευτικής όπως βίντεο-συσκέψεις, chat σε πραγματικό χρόνο ή ασύγχρονο email, είτε σε συνδυασμό με τις παραδοσιακές δια ζώσης συνεδρίες είτε αποκλειστικά.
Οφέλη
Όλο και περισσότερες έρευνες που μελετούν την αποτελεσματικότητα της διαδικτυακής ψυχοθεραπείας έχουν αποδείξει ότι η διαδικτυακή συμβουλευτική προσφέρει θεραπευτικά αποτελέσματα τουλάχιστον ισάξια με αυτά του παραδοσιακού δια ζώσης πλαισίου. Η διαδικτυακή ψυχοθεραπεία προσφέρει πρόσθετα οφέλη σε σύγκριση με τις δια ζώσης συνεδρίες, καθώς επιτρέπει στον συμβουλευόμενο να πραγματοποιεί μεγαλύτερο αριθμό συνεδριών απ’ ό,τι αν επισκεπτόταν τον θεραπευτή στο γραφείο του. Ο αριθμός των ακυρωμένων ραντεβού είναι πολύ μικρότερος σε σύγκριση με τις δια ζώσης συνεδρίες. Σύμφωνα με ορισμένες έρευνες, η διαδικτυακή συμβουλευτική είναι πιο αποτελεσματική, δεδομένου ότι ο συμβουλευόμενος αισθάνεται πιο άνετα και λιγότερο αμήχανα απ’ ό,τι αν βρισκόταν στο πιο παραδοσιακό πλαίσιο του γραφείου. Ως εκ τούτου, είναι πιθανότερο να ανοιχτεί πιο εύκολα, επιτρέποντας στον σύμβουλο να τον βοηθήσει καλύτερα.
Εξάλλου, η διαδικτυακή συμβουλευτική καλύπτει ένα μεγάλο κενό όσον αφορά τους ανθρώπους που κατοικούν σε τόπους όπου η εύρεση ψυχοθεραπευτών δεν είναι εύκολη. Όσοι ζουν στην επαρχία ή στο εξωτερικό, καθώς και οι άνθρωποι που ανήκουν σε μειονότητες συχνά ανακαλύπτουν ότι είναι ευκολότερο να βρουν κατάλληλο ψυχοθεραπευτή μέσω διαδικτύου παρά στον τόπο διαμονής τους. Η διαδικτυακή ψυχοθεραπεία επιλύει τέτοια προβλήματα πρόσβασης στην κατάλληλη συμβουλευτική, με αποτέλεσμα οι συμβουλευόμενοι να δέχονται ψυχοθεραπεία που τους ταιριάζει καλύτερα όσον αφορά το πολιτισμικό ή γλωσσικό τους πλαίσιο ή τις συγκεκριμένες ανάγκες τους. Λόγου χάρη, οι Αφροαμερικανοί είναι πιθανότερο να εμφανίσουν παθήσεις λόγω αυξημένου άγχους αλλά έχουν μικρότερη πρόσβαση σε δια ζώσης υπηρεσίες συμβουλευτικής. Παρομοίως, οι γκέι άντρες και γυναίκες, λόγω του γενικότερου αρνητικού κοινωνικού κλίματος και της έλλειψης κοινωνικής υποστήριξης, διατρέχουν μεγαλύτερο κίνδυνο να αναπτύξουν διαταραχές άγχους και κατάθλιψης. Ειδικά οι γκέι έφηβοι διατρέχουν ακόμη μεγαλύτερο κίνδυνο για κατάθλιψη, εθισμούς και αυτοκτονία.
Έχει επίσης αποδειχθεί ότι η διαδικτυακή συμβουλευτική είναι αποτελεσματική για άτομα που δυσκολεύονται να κάνουν συνεδρίες στις συνηθισμένες ώρες γραφείου. Επίσης, σύμφωνα με έρευνες η διαδικτυακή συμβουλευτική πιθανώς είναι χρήσιμη για άτομα με αναπηρίες και ανθρώπους που ζουν στην επαρχία, όπου η πρόσβαση σε τέτοιες υπηρεσίες είναι δυσχερέστερη.
Αποτελεσματικότητα
Ορισμένοι επαγγελματίες του χώρου ψυχικής υγείας επιχειρηματολογούν ότι η διαδικτυακή συμβουλευτική είναι αδύνατον να αντικαταστήσει την παραδοσιακή δια ζώσης ψυχοθεραπεία. Έρευνες των G.S. Stofle και J. Suler δείχνουν ότι η διαδικτυακή συμβουλευτική ωφελεί ανθρώπους που ήδη έχουν σχετικά υψηλό βαθμό λειτουργικότητας στη ζωή τους. Σοβαρές παθήσεις, όπως ο αυτοκτονικός ιδεασμός ή τα ψυχωσικά επεισόδια, πιθανώς αντιμετωπίζονται καλύτερα με τις παραδοσιακές μεθόδους δια ζώσης ψυχοθεραπείας. Παρ’ όλ’ αυτά, πρέπει να γίνουν περαιτέρω έρευνες ως προς αυτό. Οι Cohen και Kerr διεξήγαγαν μελέτη όσον αφορά την αποτελεσματικότητα της διαδικτυακής ψυχοθεραπείας για την αντιμετώπιση των διαταραχών άγχους σε φοιτητές και βρήκαν ότι δεν παρατηρείται διαφορά στα επίπεδα αλλαγής μεταξύ των δύο μεθόδων με βάση την Κλίμακα μέτρησης άγχους State-Trait Anxiety Inventory. Καθώς βασικός στόχος της συμβουλευτικής είναι η αντιμετώπισης της ψυχικής αγωνίας, του άγχους ή των προβλημάτων που βιώνει ένας άνθρωπος όταν ξεκινά θεραπεία, η διαδικτυακή συμβουλευτική αποδεικνύεται αποτελεσματική με βάση αυτό τον ορισμό. Όσον αφορά την ικανοποίηση των συμβουλευόμενων με την διαδικτυακή ψυχοθεραπεία, φαίνεται πως είναι υψηλή, ενώ αντιθέτως οι σύμβουλοι ψυχικής υγείας ενίοτε αναφέρουν χαμηλότερα επίπεδα ικανοποίησης με την εξ αποστάσεως ψυχοθεραπεία. Σύμφωνα με έρευνες, οι επαγγελματίες ψυχικής υγείας είναι πιο επικριτικοί όσον αφορά τη χρήση των νέων τεχνολογιών απ’ ό,τι οι θεραπευόμενοί τους.[citation needed]
Διχογνωμία
Στον χώρο της ψυχικής υγείας υπάρχει διχογνωμία όσον αφορά την εγκυρότητα της διαδικτυακής συμβουλευτικής. Ορισμένοι επαγγελματίες πιστεύουν ότι η διαδικτυακή συμβουλευτική δεν μπορεί να θεωρηθεί ψυχοθεραπεία, ενώ επιστημονικές επιθεωρήσεις όπως το The Lancet έχουν δημοσιεύσει μελέτες που αποδεικνύουν ότι η διαδικτυακή συμπεριφοριστική ψυχοθεραπεία είναι εξίσου αποτελεσματική όσο και οι δια ζώσης συνεδρίες για την αντιμετώπιση της κατάθλιψης. Πριν από τριάντα χρόνια, όταν άρχισε να εμφανίζεται στην ερευνητική βιβλιογραφία η χρήση τεχνολογίας για την αντιμετώπιση ψυχικών νόσων εξ αποστάσεως, παρόμοιες ενστάσεις είχαν εγερθεί όσον αφορά τις συνεδρίες μέσω τηλεφώνου. Ωστόσο, μια έρευνα του 2000 έδειξε ότι πάνω από το 98% των ψυχολόγων που ήταν μέλη της Αμερικανού Συλλόγου Ψυχολόγων χρησιμοποιούσαν το τηλέφωνο ως σύνηθες μέσο ψυχοθεραπείας – μάλιστα το 69% εξ αυτών διεξήγε ψυχοθεραπεία τηλεφωνικά και το 79% το χρησιμοποιούσε για επείγουσες συνεδρίες. Μια μελέτη του 2003 κατέληξε στο συμπέρασμα ότι τα θεραπευτικά αποτελέσματα της τηλεφωνικής ψυχοθεραπείας δεν διέφεραν σημαντικά από τη δια ζώσης ψυχοθεραπεία.
Παραπομπές
Κατηγορία:Διαδίκτυο Κατηγορία:Ψυχιατρική Κατηγορία:Πολιτισμός του διαδικτύου Διαδικτυακη
Μεταβολισμός
Ο μεταβολισμός διακρίνεται σε δύο σκέλη, τον καταβολισμό και τον αναβολισμό. Ο καταβολισμός περιλαμβάνει τις αντιδράσεις διάσπασης πολύπλοκων ουσιών σε απλούστερες, με παράλληλη συνήθως απόδοση ενέργειας. Ο αναβολισμός περιλαμβάνει τις αντιδράσεις σύνθεσης πολύπλοκων χημικών ουσιών. Για την πραγματοποίηση των αντιδράσεων σύνθεσης καταναλώνεται συνήθως ενέργεια. Οι καταβολικές δηλαδή αντιδράσεις αποδίδουν ενέργεια (εξώθερμες), ενώ οι αναβολικές απορροφούν ενέργεια (ενδόθερμες).
Η ενέργεια που παράγεται στα κύτταρα των οργανισμών αποθηκεύεται στους χημικούς δεσμούς των βιομορίων. Για να σχηματιστούν αυτοί οι δεσμοί απαιτείται ενέργεια, την οποία αποδίδουν στο περιβάλλον.
Εν προκειμένω όλες οι μεταβολικές αντιδράσεις πραγματοποιούνται σε διάφορα χρονικά στάδια, όπου δημιουργούνται ή διασπώνται βαθμιαία χημικές ενώσεις. Κάθε τέτοιο στάδιο της «μεταβολικής οδού» καταλύεται από διαφορετικό κάθε φορά ένζυμο, η δομή του οποίου φέρεται να κωδικοποιείται από συγκεκριμένο γονίδιο. Το δε τελικό προϊόν κάθε τέτοιας διαδικασίας ονομάζεται μεταβολίτης.
Γενικά
Όλη η ενέργεια που περιέχεται στις πεφθείσες θρεπτικές ουσίες εκδηλώνεται είτε ως θερμότητα, είτε ως έργο που γίνεται στο περιβάλλον, είτε ως αύξηση, είτε ως απώλεια. Κάθε άνθρωπος πρέπει να λαμβάνει με την καθημερινή διατροφή του τέτοια ποσότητα, ώστε να διατηρεί τον μεταβολικό ρυθμό ηρεμίας και τον βασικό μεταβολικό ρυθμό. Ο πρώτος είναι όρος ποσοστικός και έχει σχέση με τη διατροφή, ενώ ο δεύτερος είναι κλινικός όρος για το μεταβολισμό, που μετράται υπό καθορισμένες συνθήκες.
Αναβολισμός (αποθήκευση ενέργειας)
Το ανθρώπινο σώμα μπορεί να αποθηκεύσει σχεδόν όλη την ενέργεια που περιέχεται στις τροφές ως γλυκογόνο ή τριγλυκερίδια. Επειδή η απόκτηση ενέργειας από το σώμα είναι διαλείπουσα, ενώ η ενεργειακή δαπάνη συνεχής, το σώμα πρέπει να αποθηκεύσει και κατόπιν να διαμοιράσει την ενέργεια. Η αποθήκευση ενέργειας δε γίνεται χωρίς κόστος, αν και είναι σχετικά ανέξοδη από μια συνολική ενεργειακή σκοπιά. Τα λιπίδια είναι το πιο συγκεντρωμένο απόθεμα των ενεργειακών αποθηκών. Η διαθέσιμη ενέργεια που αποθηκεύεται στο λίπος υπερβαίνει κατά πολύ αυτήν που αποθηκεύεται στους υδατάνθρακες και τις πρωτεΐνες.
Καταβολισμός (απελευθέρωση ενέργειας)
Όταν η χρήση ενέργειας υπερβαίνει τη διαθεσιμότητα ενέργειας από τη διατροφή, το σώμα χρησιμοποιεί την αποθηκευμένη ενέργειά του για να καλύψει τις ανάγκες του. Το πρώτο βήμα στον ενεργειακό καταβολισμό είναι η διάσπαση του γλυκογόνου ή των τριγλυκεριδίων σε απλούστερες ενώσεις. Αυτό συμβαίνει στους σκελετικούς μύες, στο ήπαρ και στα λιποκύτταρα. Το δεύτερο στάδιο του καταβολισμού των υδατανθράκων είναι η γλυκόλυση, ενώ αυτού των τριγλυκεριδίων είναι η β οξείδωση των λιπαρών οξέων. Το τελικό, κοινό, στάδιο είναι ο κύκλος του κιτρικού οξέος και η οξειδωτική φωσφορυλίωση.
122
Η τρέχουσα σελίδα αφορά το έτος 122 κατά το Γρηγοριανό ημερολόγιο
Θάνατοι
Κατηγορία:Έτη
Κασαγιαπαχούντα
Το Κασαγιαπαχούντα (Kāsāyapahuḍa, επίσης γνωστό ως Κασαγιαπράμπρτα) είναι ένα από τα παλαιότερα κανονικά κείμενα των Τζαϊνιστών Ντιγκαμπάρα. Ένα άλλο παλαιότερο κείμενο, το Σατχανταγκάμα γράφτηκε περίπου την ίδια εποχή. Τα δύο αυτά κείμενα χαίρουν μεγάλης εκτίμησης από τους Ντιγκαμπάρα. Τα Κασάγια (πάθη) αποτελούν αντικείμενο του Κασαγιαπαχούντα.
Παραπομπές
Κατηγορία:Τζαϊνιστικά κείμενα
Νγκάου (Φίτζι)
thumb|Χάρτης των νησιών Φίτζι. Το Νγκάου ή Γκάου είναι το πέμπτο μεγαλύτερο νησί των Φίτζι μετά το Βίτι Λέβου, το Βανούα Λέβου, το Ταβεούνι και το Καντάβου, με συνολική έκταση 136,1 τετραγωνικών χιλιομέτρων. Ανήκει στο αρχιπέλαγος Λομαϊβίτι και έχει συνολική ακτογραμμή μήκους 66,3 χιλιομέτρων. Η υψηλότερη κορυφή του νησιού είναι το Koroninokonoko με υψόμετρο 738 μέτρα.
Η Σημαντική Περιοχή Πουλιών Νγκάου Χάιλαντς (Gau Highlands) είναι μια περιοχή που καλύπτει ολόκληρο το δασώδες εσωτερικό (λίγο περισσότερο από το 50% της συνολικής έκτασης του νησιού) και έχει έκταση 13.000 στρέμματα. Περιέχει πληθυσμούς του άκρως απειλούμενο Fiji petrel, καθώς και του ευάλωτου shy ground-dove και του collared petrel. Τα Fiji petrel κάνουν τις φωλιές τους στο νησί και αυτό συμβάλλει στην εθνική του σημασία όπως περιγράφεται στη στρατηγική και το σχέδιο δράσης για τη βιοποικιλότητα των Φίτζι.
Παραπομπές
Κατηγορία:Νησιά των Φίτζι
123
Η τρέχουσα σελίδα αφορά το έτος 123 κατά το Γρηγοριανό ημερολόγιο
Γεννήσεις
Γεννήθηκε ο Λούκιος Απουλήιος ο Πλατωνικός
Θάνατοι
Κατηγορία:Έτη
Φερντί Σαμπίτ Σογιέρ
Ο Φερντί Σαμπίτ Σογιέρ (τουρκικά: Ferdi Sabit Soyer) είναι Τουρκοκύπριος πολιτικός. Είναι αντιπρόεδρος του Ρεπουμπλικανικού Κόμματος της Τουρκίας (CTP). Στα ελληνικά και κυπριακά ΜΜΕ αποκαλείται «ψευδοπρωθυπουργός»   ή «λεγόμενος πρωθυπουργός».
Βιογραφικά στοιχεία
Γεννήθηκε στις 5 Μαρτίου του 1952 στη Λευκωσία και ολοκλήρωσε τη Δευτεροβάθμια Εκπαίδευση στην Κύπρο. Δεν ολοκλήρωσε τις ιατρικές σπουδές του στην Άγκυρα για πολιτικούς λόγους. Έπειτα δραστηριοποιήθηκε σε συνδικαλιστικές ομάδες και μάλιστα ανέλαβε ηγετική δράση. Είναι παντρεμένος με 2 παιδιά.
Πολιτική καριέρα
Εξελέγη για πρώτη φορά "βουλευτής" το 1985 και με εξαίρεση την περίοδο 1990-1993 έκτοτε εκλέγεται συνεχώς. Υπηρέτησε στο "Υπουργείο Γεωργίας, Ενέργειας και Φυσικών Πόρων" στην ούτω καλούμενη κυβέρνηση συνασπισμού του 1993.
Διορίστηκε από το Μεχμέτ Αλί Ταλάτ στην ούτω καλούμενη πρωθυπουργία του ψευδοκράτους στις 25 Απριλίου του 2005. Λίγο μετά, στις 21 Μαΐου του 2005 εξελέγη στην προεδρία του Ρεπουμπλικανικού Κόμματος της Τουρκίας (CTP). Ο Σογιέρ ηγήθηκε ψευδοκυβέρνησης συνασπισμού, η οποία ανατράπηκε όταν το CTP διέκοψε τη συνεργασία του με τον πρώην συνεργάτη του στον συνασπισμό, το Δημοκρατικό Κόμμα. Τον Σεπτέμβριο του 2006 σχημάτισε νέα κυβέρνηση συνασπισμού.
Το 2007, επέβαλε φόρο 30% στα προϊόντα που αγοράζονται από τις ελεύθερες περιοχές της Κύπρου.
Εκλογική ήττα 2009
Στις 19 Απριλίου του 2009 διεξήχθησαν οι αποκαλούμενες βουλευτικές εκλογές, έναν χρόνο νωρίτερα από ό,τι αναμενόταν. Η απόφαση για την διεξαγωγή των πρόωρων εκλογών έγινε από το "κυβερνών" Ρεπουμπλικανικό Τουρκικό Κόμμα.
Το ακροδεξιό Κόμμα Εθνικής Ενότητας του Ντερβίς Έρογλου κέρδισε το Ρεπουμπλικανικό Τουρκικό Κόμμα του Μεχμέτ Αλί Ταλάτ εξασφαλίζοντας νίκη και αυτοδυναμία έναντι του Ρεπουμπλικανικού Τουρκικού Κόμματος του Σογιέρ. . Στις αποκαλούμενες εκλογές, το κόμμα του Έρογλου έλαβε ποσοστό 44,16% και "αυτοδυναμία" με 26 έδρες στη «βουλή». Το κόμμα του Σογιέρ ήρθε δεύτερο με 29,34% τοις εκατό και κατέλαβε 16 έδρες. Ο Σογιέρ παραιτήθηκε στις 21 Απριλίου και έπειτα από δέκα ημέρες ο Έρογλου έλαβε εντολή σχηματισμού νέας "κυβέρνησης".
Παραπομπές
Σαμπίτ Σογιέρ
124
Η τρέχουσα σελίδα αφορά το έτος 124 κατά το Γρηγοριανό ημερολόγιο
Θάνατοι
Κατηγορία:Έτη
Χάρολντ Ράμις
Ο Ράμις επηρέασε ένα μεγάλο εύρος κωμικών ηθοποιών και κωμικών σεναριογράφων. Μεταξύ άλλων ο Άνταμ Σάντλερ έχει δηλώσει την επιρροή του στον Ράμις. Ο Χάρολντ Ράμις, επίσης, κέρδισε και μία Χρυσή Σφαίρα Καλύτερου Πρωτότυπου Σεναρίου, για το σενάριο της ταινίας Η Μέρα της Μαρμότας. Το 2004, τιμήθηκε με αστέρι στο St. Louis Walk of Fame.
Εξωτερικοί σύνδεσμοι
Κατηγορία:Αμερικανοί κωμικοί Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Βραβευμένοι με Χρυσή Σφαίρα Κατηγορία:Αμερικανοί άνδρες ηθοποιοί τηλεόρασης
125
Η τρέχουσα σελίδα αφορά το έτος 125 κατά το Γρηγοριανό ημερολόγιο
Θάνατοι
Κατηγορία:Έτη
Χρήστος Παπαδόπουλος (πετοσφαιριστής, γενν. 1950)
Ο Χρήστος Παπαδόπουλος (2 Φεβρουαρίου 1950 - 1 Ιανουαρίου 2006) ήταν Έλληνας αθλητής και προπονητής της πετοσφαίρισης.
Βιογραφία
Άρχισε την καριέρα του στον Ιωνικό Νέας Φιλαδελφείας. Κατόπιν πήρε μεταγραφή στον Παναθηναϊκό, με τη φανέλα του οποίου κατέκτησε δύο Πρωταθλήματα, ενώ υπήρξε και διεθνής με την Εθνική Ομάδα Ανδρών.
Πέθανε από ανακοπή καρδιάς, σε ηλικία 55 ετών, την πρώτη ημέρα του 2006. Κηδεύτηκε στο Χαλάνδρι.
Παραπομπές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές της εθνικής Ελλάδος Κατηγορία:Πετοσφαιριστές ΠΑΟ Π Κατηγορία:Ε.Α. Πατρών
Μπιλ Σκέιτ
Χρημάτισε πρωθυπουργός από το 1997 ως το 1999, οπότε και παραιτήθηκε. Το 2002 έγινε Πρόεδρος της Βουλής και το Νοέμβριο του 2003 διορίστηκε προσωρινός Γενικός Διοικητής. Παύθηκε στις 3 Μαρτίου του 2004, εξαιτίας κατηγοριών για διασπάθιση δημοσίου χρήματος τη δεκαετία του ' 90. Αργότερα αθωώθηκε από τις κατηγορίες και έγινε ξανά Γενικός Κυβερνήτης. Το Μάιο του 2004, το κόμμα του εγκατέλειψε τον κυβερνώντα συνασπισμό και στις 28 Μαΐου της ίδιας χρονιάς έχασε όλα του τα αξιώματα. Τον Ιανουάριο του 2005 τιμήθηκε με τον Τίτλο του Ιππότη. Πέθανε στο Μπρισμπέιν, έπειτα από εγκεφαλικό επεισόδιο που είχε υποστεί στα τέλη του 2005. Τον διαδέχθηκε ως πρωθυπουργός ο Σερ Μεκέρε Μοράουτα, το 1999 και ως Γενικός Διοικητής ο Τζέφρι Νέιπ, το 2004, όπως και ως Πρόεδρος της βουλής.
Πηγές
Σκέιτ Μπιλ
Κονκόρντ (Μετρό Παρισιού)
Κονκόρντ
Πανελλήνιο πρωτάθλημα ανώμαλου δρόμου γυναικών 2002
Το Πανελλήνιο πρωτάθλημα ανώμαλου δρόμου γυναικών 2002 διεξήχθη στις 10 Φεβρουαρίου στην Πηγή Τρικάλων σε απόσταση 6χλμ. Πρωταθλητής στο ομαδικό αναδείχθηκε ο Πανελλήνιος Γ.Σ. Παράλληλα, έγιναν τα πανελλήνια πρωταθλήματα μικρών ηλικιών.
Πηγές
Γυναικων Κατηγορία:Στίβος το 2002 Κατηγορία:Νομός Τρικάλων
Βασίλης Γεωργόπουλος
Ο  Βασίλης Γεωργόπουλος  (γεννήθηκε το 1956 στην Καλαμάτα) είναι Έλληνας παλαίμαχος διεθνής μέσος ποδοσφαιριστής, ο οποίος ξεκίνησε από τον Καλαμάτα και αγωνίστηκε κυρίως σε Παναχαϊκή, ΠΑΟΚ, Πανιώνιο, τις δεκαετίες του ’70 και ’80 και νυν προπονητής.
Σε συλλογικό επίπεδο
Ξεκίνησε το ποδόσφαιρο στην Καλαμάτα την περίοδο 1976-77, αγωνιζόμενος στη μεσαία γραμμή. Το 1977 πήρε μεταγραφή στην Παναχαϊκή, με την οποία έκανε ντεμπούτο στην Α΄ Εθνική την επόμενη χρονιά. Το 1980 πήγε στον ΠΑΟΚ, στον οποίο αγωνίστηκε τέσσερις περιόδους, συμμετέχοντας στον τελικό του κυπέλλου Ελλάδας 1981. Ο ΠΑΟΚ έφτασε και στον τελικό του Κυπέλλου Ελλάδος 1983 αλλά ο ίδιος δεν έλαβε μέρος. Στη συνέχεια αγωνίστηκε για δύο χρόνια (1984 ως 1986) στον Πανιώνιο, μισή περίοδο στην ΑΕΚ χωρίς να είναι βασικός και δύο χρόνια στην Καλαμάτα, όπου ολοκλήρωσε την αγωνιστική του σταδιοδρομία.
Στην εθνική ομάδα
Το 1974 και σε ηλικία 18 ετών κλήθηκε στην Εθνική Νέων. Το 1984 κλήθηκε στην εθνική ομάδα και αγωνίστηκε δυο συνολικά φορές σε φιλικούς αγώνες. Στις 18 Ιανουαρίου 1984 στο α΄ ημίχρονο με την Πολωνία στο Στάδιο Καραϊσκάκη (σκορ: 1-0) και στις 15 Φεβρουαρίου 1984 με την Ανατολική Γερμανία στο ΟΑΚΑ, όταν μπήκε ως αλλαγή στο 80΄ (σκορ: 1-3).
Προπονητική καριέρα
Μετά την ολοκλήρωση της ποδοσφαιρικής του καριέρας ακολούθησε αυτήν του προπονητή. Έχει εργαστεί κατά καιρούς σε διάφορα σωματεία μικρότερων κατηγοριών ενώ τα τελευταία χρόνια βρίσκεται στο προπονητικό επιτελείο της ΕΠΟ, κυρίως ως βοηθός στις μικρότερες εθνικές ομάδες και από το 2014 ως πρώτος προπονητής στην τεχνική ηγεσία της εθνικής Παίδων.
Τίτλοι-Διακρίσεις
ΠΑΟΚ:
Πηγές - Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Παναχαϊκής Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Εθνικής Ελλάδος Κατηγορία:Μέσοι ποδοσφαιριστές Κατηγορία:Προπονητές ποδοσφαίρου Εθνικής Ελλάδας ανδρών U17 Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Ώρα Κρασνογιάρσκ
Η ώρα Κρασνογιάρσκ (KRAT), είναι ζώνη ώρας επτά ώρες μπροστά από την ώρα UTC (UTC+07:00) και 4 ώρες μπροστά της ώρας Μόσχας (MSK+4). Η ώρα Κρασνογιάρσκ είναι η ζώνη ώρας για τις κεντρικές και ανατολικές περιφέρειες της Σιβηρίας, το Κράι Κρασνογιάρσκ, την περιφέρεια Κεμέροβο, την δημοκρατία της Χακασίας και την δημοκρατία της Τιβά.
Η περιφέρεια Νοβοσιμπίρσκ χρησιμοποίησε την ζώνη ώρας μέχρι το 1993 και ήταν γνωστή ως ώρα Νοβοσιμπίρσκ (χειμερινή ώρα NOVT, θερινή NOVST). Ύστερα από την αλλαγή, μετονομάστηκε. Ωστόσο από το 2016 η περιφέρεια Νοβοσιμπίρσκ χρησιμοποιεί έχει την ίδια ώρα με το Κρασνογιάρσκ.
Την περίοδο από τις 27 Μαρτίου 2011 μέχρι τις 25 Οκτωβρίου 2014, λόγω της μεταρρύθμισης του 2011, ήταν ρυθμισμένη στην UTC+8.
Βάση δεδομένων ζώνης ώρας
Το αναγνωριστικό βάσης δεδομένων ζώνης ώρας IANA είναι το Ασία/Κρασνογιάρσκ.
Κατηγορία:Κράι Κρασνογιάρσκ Κρασνογιάρσκ
Προγνωστική μοντελοποίηση
Η προγνωστική μοντελοποίηση (αγγλικά: predictive modelling) χρησιμοποιεί στατιστικά στοιχεία με σκοπό την πρόβλεψη αποτελεσμάτων. Η προγνωστική μοντελοποίηση είναι μια μορφή τεχνολογίας εξόρυξης δεδομένων, η οποία αναλύοντας ιστορικά και τρέχοντα δεδομένα δημιουργεί ένα μοντέλο που βοηθά στην πρόβλεψη μελλοντικών αποτελεσμάτων. Στην προγνωστική μοντελοποίηση, συλλέγονται δεδομένα, διαμορφώνεται ένα στατιστικό μοντέλο, γίνονται προβλέψεις και το μοντέλο επικυρώνεται (ή αναθεωρείται) καθώς διατίθενται επιπλέον δεδομένα .Η μέθοδος της προγνωστικής μοντελοποίησης χρησιμοποιείται συνήθως για την πρόβλεψη μελλοντικών συμπεριφορών, όμως εφαρμόζεται επίσης σε οποιονδήποτε τύπο άγνωστου συμβάντος, ανεξάρτητα από το πότε συνέβη. Για παράδειγμα, τα μοντέλα πρόβλεψης χρησιμοποιούνται συχνά για την εξιχνίαση εγκλημάτων και τον εντοπισμό υπόπτων, μετά το έγκλημα.
2523 Ρύμπα
Φυσικά χαρακτηριστικά
Η μέση διάμετρος του Ρύμπα εκτιμάται σε 19,4 χιλιόμετρα περίπου, ενώ το γεωμετρικό άλβεδό του είναι 0,118 ± 0,037. Ο Ρύμπα περιστρέφεται γύρω από τον εαυτό του μία φορά κάθε 9 ώρες και 23 λεπτά.
Εξωτερικοί σύνδεσμοι-πηγές
Ρυμπα
Συνημίτονο
Το συνημίτονο είναι ένας σημαντικός τριγωνομετρικός αριθμός, συμβολίζεται με συνθ ή διεθνώς με cosθ. Υπάρχουν τρεις ορισμοί που αποδίδουν το συνημίτονο, όπου ο ένας είναι γενίκευση του άλλου:
Η συνάρτηση συνημίτονο όπως ορίστηκε παραπάνω αναφέρεται στο κυκλικό συνημίτονο. Το υπερβολικό συνημίτονο είναι άλλη συνάρτηση. Το συνημίτονο είναι μία μορφή της αρμονικής συνάρτησης.
Ως συνάρτηση το συνημίτονο είναι περιοδική με περίοδο Τ=2π και άρτια.
Χαρακτηριστικά της συνάρτησης συνημίτονο
μικρογραφία|Γραφική παράσταση της περιόδου [0,2π] της συνάρτησης συνημίτονο.
Πεδίο ορισμού
Συνήθως χρησιμοποιούμε το δεύτερο ορισμό με πεδίο ορισμού το σύνολο των πραγματικών αριθμών.
Μονοτονία
Στο [0,\pi] είναι γνησίως φθίνουσα. Στο [\pi,2\pi] είναι γνησίως αύξουσα.
Ακρότατα-Ασύμπτωτες
Η συνάρτηση συνημίτονο δεν έχει σύμπτωτες. Στο διάστημα μιας περιόδου εμφανίζει ένα ελάχιστο, στο \pi το -1, και ένα μέγιστο, στο 0 (ή το 2\pi) το 1.
Σύνολο τιμών-Γνωστές τιμές-Ρίζες
Το σύνολο τιμών της εκθετικής συνάρτησης είναι το [-1,1]. Αυτό συνήθως συμβολίζεται από τους μαθηματικούς με, αν και αυτός ο τύπος φράζει τη συνάρτηση χωρίς να προσδιορίζει ακριβώς το σύνολο τιμών. Η συνάρτηση συνημίτονο έχει άπειρες ρίζες της μορφής, όπου \kappa ακέραιος αριθμός.
Κοιλοκυρτότητα
Η συνάρτηση ημίτονο είναι κοίλη στο [0,\pi/2] και κυρτή στο και κοίλη ξανά στο. Παρουσιάζει σημείο καμπής στα \pi/2, 3\pi/2.
Συμμετρίες
Η συνάρτηση συνημίτονο είναι συμμετρική ως προς τον άξονα y'y. Όμως, όπως αρμονική συνάρτηση έχει άπειρους κατακόρυφους άξονες συμμετρίας και σημεία συμμετρίας, τις ρίζες τις.
Πηγές
Κατηγορία:Τριγωνομετρία
Κατηγορία:Μαθηματικές συναρτήσεις
127
Η τρέχουσα σελίδα αφορά το έτος 127 κατά το Γρηγοριανό ημερολόγιο
Θάνατοι
Κατηγορία:Έτη
Τουρκικές βουλευτικές εκλογές 1950
Τουρκικές βουλευτικές εκλογές διενεργήθησαν στις 14 Μαΐου 1950, με σκοπό την πλήρωση των 457 εδρών της Μεγάλης Τουρκικής Εθνοσυνέλευσης και την ανάδειξη (μέσω εμμέσων εκλογών), Προέδρου της Δημοκρατίας.
Κατά τη διάρκεια αυτών των εκλογών έλαβε χώρα και η πρώτη πραγματική προεκλογική εκστρατεία. Ραδιοφωνικοί σταθμοί στην Άγκυρα και την Κωνσταντινούπολη έδωσαν χρόνο για προεκλογικές ομιλίες και ειδήσεις. Ένώ μέλη του Δημοκρατικού Κόμματος καθιέρωσαν για πρώτη φορά τις ομιλίες σε ανοιχτές συγκεντρώσεις καθώς και τις συνεντεύξεις Τύπου. Εκτός από το ραδιόφωνο και οι εφημερίδες αφιέρωσαν χώρο στην προεκλογική εκστρατεία ενώ πρωτο-εμφανίστηκαν και οι προεκλογικές αφίσες.
Οι εκλογές χαρακτηρίστηκαν από μια ευρείας κλίμακας νίκη του Δημοκρατικού Κόμματος - νίκη που σηματοδότησε το τέλος της 27χρονης διακυβέρνησης του Ρεπουμπλικανικού Λαϊκού Κόμματος. Οι εκλογές έχουν χαρακτηριστεί και ως «Λευκή επανάσταση» λόγω των ήρεμων αλλά κοσμογονικών αλλαγών που συνέβησαν στην τουρκική πολιτική ιστορία.
Με τον νέο εκλογικό νόμο 5545 που ψηφίστηκε στις 16 Φεβρουαρίου του 1950 αυξήθηκαν οι έδρες της Εθνοσυνέλευσης, ρυθμίστηκε το εκλογικό σύστημα - (Πλειοψηφικό), μυστική ψηφοφορία, ανοιχτή καταμέτρηση - ενώ καθορίστηκε ο έλεγχος των αποτελεσμάτων από δικαστικούς υπαλλήλους.
Στις 22 Μαΐου, ξεκίνησε η 9η κοινοβουλευτική περίοδος της Τουρκίας με την εκλογή του Ρεφίκ Κοραλτάν ως Προέδρου της Μεγάλης Εθνοσυνέλευσης και την εκλογή του Τζελάλ Μπαγιάρ, βουλευτή Σμύρνης και αρχηγό του Δημοκρατικού Κόμματος, ως Προέδρου της Τουρκικής Δημοκρατίας. Ο δε βουλευτής Αϊδινίου, Αντνάν Μεντερές, επιλέχτηκε από το κόμμα του για να σχηματίσει την 19η κυβέρνηση της χώρας. Στις 9 Ιουνίου ανέλαβε και την προεδρία του Δημοκρατικού Κόμματος.
Στις εκλογές έλαβαν μέρος εκτός από τα δυο κύρια κόμματα, και το Εθνικό Κόμμα, αποτελούμενο από δυσαρεστημένα μέλη του Δημοκρατικού Κόμματος με εθνικιστικό προσανατολισμό, που έλαβε 250,414 ψήφους και εξέλεξε έναν (1) βουλευτή, τον Οσμάν Μπουλούκμπασι (Osman Bölükbaşı) και διάφοροι ανεξάρτητοι υποψήφιοι εκ των οποίων εξελέγη ένας (1).
Η πρώτη ενέργεια της κυβέρνησης Μεντερές ήταν να επαναφέρει το αδδάν το κάλεσμα για προσευχή στα αραβικά, που είχε απαγορευτεί κατά τη διάρκεια της διακυβέρνησης του ΡΛΚ. Η απόφαση του Μεντερές βασίστηκε και στην απαίτηση του λαού που είχε συγκεντρωθεί έξω από την Εθνοσυνέλευση, τις μέρες που συζητούνταν η πρόταση, ζητώντας την επαναφορά του. Η πρόταση υπερψηφίστηκε στις 16 Ιουνίου του 1950.
Παραπομπές
1950
Γιόχαν Νίκολαους Μπαχ (1669-1753)
Ο Γιόχαν Νίκολαους Μπαχ (Johann Nicolaus Bach, 10 Οκτωβρίου 1669, Άιζεναχ - 4 Νοεμβρίου 1753, Γιένα) ήταν Γερμανός συνθέτης και οργανίστας της μπαρόκ περιόδου, γιος του Γιόχαν Κρίστοφ Μπαχ.
Τις βασικές μουσικές γνώσεις έλαβε κατ’ οίκον και αργότερα στη Λατινική Σχολή του Άιζεναχ, όπου φοίτησε μέχρι το 1689. Το 1690 ξεκίνησε σπουδές στο Πανεπιστήμιο της Γιένας, και παράλληλα παρακούθησε μουσικά μαθήματα υπό την επίβλεψη του Γιόχαν Νίκολαους Κνούπφερ. Ταξίδεψε για ένα διάστημα στην Ιταλία και περίπου το 1694 διορίστηκε οργανίστας στην εκκλησία της Γιένας, ως διάδοχος του Κνούπφερ. Ήταν επίσης οργανίστας στην εκκλησία του πανεπιστημίου και κατασκευαστής μουσικών οργάνων.
Οι περισσότερες συνθέσεις του έχουν χαθεί, συνεπώς είναι δύσκολη μια ακριβής αποτίμηση του έργου του ή του ύφους του. Ειδικότερα, σώζεται ένα ζίνγκσπιλ (γερμ. singspiel) με θέμα τα έθιμα των φοιτητών της Γιένας (Der Jenaische Wein- und Bierrufer), καθώς και ένα κοράλ για εκκλησιαστικό όργανο (Nun freut euch lieben Christen gmein). Στη Γενεαλογία του ο Γιόχαν Σεμπάστιαν Μπαχ, τον χαρακτηρίζει ανώτερο όλων των εν ζωή Μπαχ.
Από τους μαθητές του διακρίνεται ο Φρίντριχ Έρχαρντ Νιντ ( F. E. Niedt), ο οποίος έγραψε θεωρητικές πραγματείες και μουσικά εγχείρίδια, όπως το Musicalische Handleitung (Αμβούργο, 1700–17).
Παραπομπές
Κατηγορία:Οικογένεια Μπαχ Κατηγορία:Γερμανοί συνθέτες
2524 Μπουντοβίκιο
Ο Μπουντοβίκιο (Budovicium) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1981 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του από τη λατινική ονομασία της τσεχικής πόλης Τσέσκε Μπουντεγιόβιτσε.
Αξιοσημείωτη είναι η μικρή κλίση της τροχιάς του Μπουντοβικίου ως προς την εκλειπτική, μόλις 17΄22΄΄.
Φυσικά χαρακτηριστικά
Η μέση διάμετρος του Μπουντοβικίου εκτιμάται σε 31,39 χιλιόμετρα, ενώ το γεωμετρικό άλβεδό του είναι 0,0783. Ο αστεροειδής περιστρέφεται γύρω από τον εαυτό του μία φορά κάθε 10 ώρες 4 λεπτά και 55 δευτερόλεπτα.
Εξωτερικοί σύνδεσμοι-πηγές
Μπουντοβικιο
TT
Η συντομογραφία λατινικών & ελληνικών χαρακτήρων TT ή Tt ή tt μπορεί να αναφέρεται:
Kraftwerk
Οι Kraftwerk (προφέρεται [], ελλ. μονάδα/εργοστάσιο παραγωγής ενέργειας) είναι γερμανικό συγκρότημα από το Ντίσελντορφ. Ιδρύθηκε το 1970 και είναι γνωστό κυρίως για την πρωτοποριακή εργασία του στον χώρο της ηλεκτρονικής μουσικής. Διάφορα κομμάτια του συγκροτήματος επηρέασαν μουσικά ρεύματα όπως τα EBM, Techno, Electro Funk και την ποπ μουσική της δεκαετίας του '80 και '90 γενικότερα.